Pažintis su Vilniaus miesto viešuoju transportu: kelionė nuo savivaldybės iki oro uosto
Tikslas – Ugdyti mokinių gebėjimą orientuotis mieste, susipažinti su Vilniaus viešojo transporto sistemomis ir taikyti įgytas žinias planuojant kelionę.
[bookmark: _GoBack]Uždaviniai:
· Supažindinti mokinius su Vilniaus miesto viešojo transporto rūšimis (autobusais, troleibusais, traukiniais, paspirtukais ir kt.).
· Išmokyti naudotis maršrutų planavimo įrankiais (pvz., JUDU.lt, m.Ticket, Google Maps).
· Skatinti praktinį miesto pažinimą per judėjimą ir orientavimąsi pagal žemėlapį/maketą.
· Ugdyti tvaraus  ir atsakingo keleivio sampratą.

Kompetencijos: pažinimo, socialinė, emocinė ir sveikos gyvensenos kompetencija, skaitmeninė. 
Pasiekimų sritys ir pasiekimai:
· Mokiniai susipažįsta su miesto struktūra, viešuoju transportu.
· Ugdomas pilietiškumas per atsakingą elgesį viešajame transporte.
· Skatinamas domėjimasis savo miestu ir jo infrastruktūra.
· Gebėjimas orientuotis mieste, suprasti maršrutų planavimąir taikyti žinias praktikoje.
· Ugdomas supratimas apie tvarų judumą ir aplinkosaugos reikšmę transporto pasirinkimuose.
· Skatinamas sąmoningas ir atsakingas pasirinkimas dėl viešojo transporto naudojimo.
· Naudojimasis skaitmeniniais maršrutų planavimo įrankiais (pvz., Google Maps, JUDU, m.Ticket).

Priemonės: užduočių ir mokytojo lapai, rašymo priemonės, viešojo transporto bilietas, pinigai reikalingi nusipirkti traukinio bilietą, mobilieji telefonai / planšetės su prieiga prie JUDU, Google Maps ar pan.

Pamokos vieta: Vilniaus miesto savivaldybė – Vilniaus oro uostas .
Mokymo(si) veikla – 
· Įžanga (Vilniaus miesto savivaldybėje, prie maketo) – 15 min. Mokytojas pristato pamokos temą ir tikslus. Pristatomas Vilniaus miesto maketas – parodytas kelionės tikslas (oro uostas) ir galimi maršrutai.
· Kelionės planavimas (vietoje arba mobiliose aplikacijose) – 10 min.  Mokiniai suskirstomi į grupe po 5 mokinius ir lydintį asmenį. 
· Kelionė į oro uostą (praktinė dalis) – ~1 val.
1. Eiti nuo savivaldybės iki upės per, Žaliąjį tiltą iki Operos ir baleto teatro stoteles. Mokiniams papasakoti apie autobusus, troleibusus, vandens transportą. 
2. Nuo Operos ir baleto teatro stoteles troleibusu keliauti iki geležinkelio stoties ir tenai nusipirkti bilietą iki oro uosto keliauti su traukiniu. Kol laukiamas traukinys ar pačiame traukinyje galite papasakoti apie geležinkelio stotį ir oro uostą.
3. Aplankę Vilniaus oro uostą iš toli apžiūrėkite lėktuvus, oro uosto viduje pakalbėkite apie keliones kur kas keliavo, ką norėtų pamatyti, galite papasakoti apie kitas transporto priemones ir kokios dar yra transporto priemonės Vilniuje: 
4. Iš Oro uosto grįžtame autobusu iki savivaldybės arba savo mokyklos.
 Aptariama: ką išmoko, kas buvo netikėta, kuri transporto priemonė patiko labiausiai ir kodėl. 


